

|  |  |  |  |  |  |
| --- | --- | --- | --- | --- | --- |
| **Konkurentsiamet**  **Maksejõuetuse teenistus**  [info@konkurentsiamet.ee](mailto:info@konkurentsiamet.ee) | Teie |  | 20 | a nr |  |
| Meie | 20.03. | 2025 | a nr |  |

**Ettepanek pankrotimenetluse läbiviimiseks avaliku uurimisena 2D Kindlustusmaakler Osaühingu (pankrotis) suhtes tsiviilasjas nr 2-19-4971**

Viru Maakohtu 24. jaanuari 2020 määrusega kuulutati välja 2D Kindlustusmaakler Osaühingu (edaspidi võlgniku) pankrot ja pankrotihalduriks nimetati Martin Krupp (edaspidi pankrotihaldur).

Pankrotihaldur esitas 14. oktoobril 2024 kohtule taotluse võlgniku pankrotimenetluse lõpetamiseks raugemise tõttu, sest pankrotivarast ei jätku massikohustuste ja pankrotimenetluse kulude katteks vajalike väljamaksete tegemiseks. Pankrotihaldur palus määrata deposiidi pankrotimenetluse kulude katteks 4000 eurot. Juhul kui võlausaldajad deposiiti ei tasu, palub pankrotihaldur lõpetada võlgniku pankrotimenetlus raugemise tõttu, kuna pankrotivarast ei jätku PankrS §-is 146 sätestatud väljamakseteks, vabastada pankrotihaldur võlgniku pankrotihalduri kohustustest, kinnitada pankrotihaldurile lõplik tasu, anda menetlusabi ja määrata halduri tasu menetlusabi andmise korras ning määrata võlgniku dokumentide hoidjaks võlgniku juhatuse liige Julia Fedorenko.

Viru Maakohus avaldas 17. veebruaril 2025 väljaandes Ametlikud Teadaanded teate, milles tegi ettepaneku võlgniku edasisest pankrotimenetlusest huvitatud isikutele (eelkõige võlausaldajatele) tasuda pankrotimenetluse raugemise vältimiseks pankrotimenetluse kulude katteks ettemaksuna 4000 eurot 14 päeva jooksul ettepaneku avaldamisest väljaandes Ametlikud Teadaanded.

Kohtu poolt määratud summat deposiiti kantud ei ole.

PankrS § 158 lg 5-1 kohaselt, enne PankrS § 158 lõike 4 alusel pankrotimenetluse lõpetamist teeb kohus juriidilisest isikust võlgniku puhul maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena ja annab taotluse esitamiseks mõistliku tähtaja. PankrS § 192-11 kohaselt teeb kohus maksejõuetuse teenistusele vastavalt PankrS [§ 158 lõikes 51](https://www.riigiteataja.ee/akt/114032025017?leiaKehtiv#para30) sätestatule ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 158 lõike 6 kohaselt menetluskulude katteks deposiiti.

PankrS § 192-11 lg 2 kohaselt võib maksejõuetuse teenistus kohtult PankrS § 192-11 lõikes 1 nimetatud ettepaneku saamisel teha kohtule põhjendatud avalduse pankrotimenetluse läbiviimiseks avaliku uurimisena, kui muul juhul pankrotiavalduse menetlus pankrotimenetlus § 158 alusel raugeks ja on tekkinud vähemalt põhjendatud kahtlus, et võlgniku maksejõuetusega kaasneb avalik huvi, näiteks on võlgnik seoses maksejõuetuse tekkimisega pannud toime kuriteo tunnustega teo, ei ole õigeaegselt esitanud pankrotiavaldust või on maksejõuetuse põhjuseks raske juhtimisviga.

Pankrotihalduri 14. oktoobri 2024 aruande kohaselt (12. Maksejõuetuse põhjus) võib pankrotihalduri hinnangul maksejõuetuse pidada võlgniku tahtlikku tegevust. Vaatamata pankrotihalduri ja kohtu korduvatele nõuetele võlgniku juhatuse liikmele ja prokuristile võlgniku raamatupidamisdokumentatsiooni esitamiseks ei ole pankrotihaldurile esitatud ega üle antud ühtegi võlgniku raamatupidamisdokumenti, mistõttu pankrotihalduri hinnangul esinevad võlgniku juhatuse tegevuses esineda nii raamatupidamise kohustuse rikkumine kui ka muud süüteo tunnused, sealhulgas ka võimalikud juhtimisvead. Võlgnik ei teinud halduriga koostööd ega esitanud raamatupidamisdokumente ja vajalikku teavet.

**Kohus teavitab käesolevaga pankrotiseaduse § 158 lg 5-1 alusel Konkurentsiametit, et deposiiti raugemise vältimiseks tsiviilasjas nr 2-19-4971 antud tähtajaks tasutud ei ole, ning teeb maksejõuetuse teenistusele ettepaneku otsustada avalduse esitamine või esitamata jätmine 2D Kindlustusmaakler Osaühingu (pankrotis) (rk 11522534) pankrotimenetluse jätkamiseks avaliku uurimisena.**

**Kohus annab käesolevaga Konkurentsiameti maksejõuetuse teenistusele tähtaja avaliku uurimismenetluse alustamise otsustamiseks ja kohtu teavitamiseks 14 päeva alates käesoleva kohtukirja kättesaamisest.**

Põhjendatud vajaduse esinemisel on võimalik taotleda selle tähtaja pikendamist.

Vastus tuleb esitada Viru Maakohtu Narva kohtumajale aadressil 1.Mai 2, 20308 Narva või e-posti aadressil [vmknarva.menetlus@kohus.ee](mailto:vmknarva.menetlus@kohus.ee) või avaliku E-toimiku (AET) kaudu. Dokumentide kohtule esitamisel palub kohus märkida tsiviilasja number.

Lugupidamisega

/allkirjastatud digitaalselt/

Maksim Lütter

Kohtujurist

**LISA:**

pankrotihalduri 14. oktoobri 2024 2D Kindlustusmaakler Osaühing (pankrotis) raugemise aruanne